آمریکا فدرال محکمه‌سی، سعودی عربیستاندا 1996-جی ایلده آمریکان عسگرلری‌نین اؤلدوگو ظهران سالدیریسیندان مسئول توتدوغو ایرانین 104 میلیون دو‌لار اؤدمه‌سینه قرار وئردی.
پایتخت واشینگتون‌داکی فدرال بیر محکمه‌نین باشقانی بریل هوول، 1996-جی ایلده 19 آمریکان عسگری‌نین اؤلدوغو ظهران سالدیری نین، ایران‌لی مقاملارینین دستگی و راضی‌لیغی آپاریلدیغینا حؤکم ائتدی.
هوول، ایران دولتی‌نین، قوربان‌لارین یاخین‌لارینا 104 میلیون دو‌لار تضمینات اؤدمه‌سینه حؤکم ائتدی.
یورو نیوز خبرینه گؤره؛ عائله‌لرین وکیل‌لرین‌دن پول قاستون، محکمه‌نین قراری‌نین عائله‌لر اوچون "عدالتین بیر آز دا اولسا اؤز یئرینی تاپماسی" آنلامینا گلدیگینی ایفاده ائتدی.
قوربان‌لارین عائله‌لرینه پایلانا‌جاق 104 میلیون دو‌لارین نئجه توپلاناجاغی و اؤلن‌لرین هانسی یاخین‌لارینا وئریله جگی ایسه بلیرسیز.
آمریکانین ترور تشکیلات‌لارینی دستکله‌ین اؤلکه‌لر لیسته‌سینده ایران، 1984-جی ایلدن بو یانا یئر آلیر.
